open-index/open-wikipedia-markdown huggingface dataset:
Ireland Israel Alliance

**Ireland Israel Alliance** (**IIA**, ברית אירלנד–ישראל) הוא ארגון לא-ממשלתי אירי הפועל לחיזוק היחסים בין אירלנד לישראל. הארגון מקיים פעילות הסברתית, אירועים ציבוריים ופנייה לתקשורת במטרה לקדם נקודת מבט מאוזנת על הסכסוך הישראלי-פלסטיני ולהיאבק באנטישמיות.

## היסטוריה
הארגון נרשם כחברה בערבות מוגבלת ב-5 באפריל 2019 בדבלין. המייסדת, ג'קי גודול, משמשת כמנכ"לית הארגון. הארגון הוקם כתגובה למה שמייסדיו ראו כנרטיב חד-צדדי כלפי ישראל בשיח הציבורי האירי, לנוכח היחס ההיסטורי המורכב של אירלנד לישראל ותמיכה רחבה יחסית בצד הפלסטיני.

במאי 2024 ארגן הארגון עצרת פרו-ישראלית ראשונה בדבלין מאז מתקפת ה-7 באוקטובר 2023 של חמאס על ישראל. האירוע התקיים מול הפרלמנט האירי והשתתפו בו בין היתר הסניף האירי של השגרירות הנוצרית הבין-לאומית ירושלים, ארגון Irish Christian Friends of Israel, כנסיית All Nations וכנסיית Betania. בין הנואמים היה גם שר הממשלה לשעבר אלן שאטר.

הארגון מתנגד באופן פעיל לחוקים שמבקשים להגביל את הסחר עם יישובים ישראליים ביהודה ושומרון (הגדה המערבית). לטענת IIA, "חוק השטחים הכבושים" ויוזמות דומות עלולים להפליל עולי רגל ותיירים הרוכשים מזכרות או משתתפים בסיורים מודרכים באזורים אלה.

## ראו גם
* יחסי אירלנד–ישראל

## הערות שוליים

## קישורים חיצוניים
* 
* האתר הרשמי

קטגוריה:יחסי אירלנד–ישראל
קטגוריה:ארגונים יהודיים
הר חומש

**הר חומש** (בערבית: **جبل أبو يزيد**, תעתיק: ג'בל אבו יזיד) הוא רכס הרים בשומרון. פסגתו מצויה ברום של 726 מטרים מעל פני הים. ההר הוא פסגתו של **רכס חומש**, הנמתח מערבה ממנו ועד בלעא, הכולל בין היתר את הר אילן (588 מ'), הר רשין (515 מ') וג'בל א-שיח עיסא (408 מ').

להר שלוש פסגות מרכזיות, הממוקמות במזרחו. בפסגתו הגבוהה של ההר שמורת טבע, שמורת חומש. במורד הפסגה המערבית, שהיא השנייה בגובהה, ממוקם היישוב חומש.

במורדותיו של ההר נמצאים הכפרים בורקה, בית אימרין ופנדקומיה.

ההר נחצה במערבו על ידי מנהרת רמין, בה עברה בעבר מסילת השומרון.

## שמורת חומש
סביב פסגת ההר משתרעת שמורת טבע "שמורת חומש". בתחום השמורה נמצא חתך גאולוגי אופייני לצפון השומרון, והצומח בשטח מגיב להבדלי הקרקע הקיימים ברכס, אם כי החורש הטבעי באזור זה נכחד זה מכבר.

מרבית השמורה נמצאת בשטח C. בין 2005 ל-2023 הייתה אסורה כניסת ישראלים לשמורה על פי חוק יישום תוכנית ההתנתקות. גם לאחר ביטול החוק באזור הזה, השטח אינו מנוהל כשמורה.

## קישורים חיצוניים
*שמורת חומש, באתר טבע ונופים בישראל

## ראו גם
* חומש (יישוב)
* הר חורייש

## הערות שוליים

קטגוריה:חומש
קטגוריה:צפון השומרון
חומש
אלפרד פראונקנכט

**אלפרד פראונקנכט** (בגרמנית: Alfred Frauenknecht, נולד ב-1926, נפטר ב-8 בינואר 1991) היה מהנדס שווייצרי שעבד בחברת "סנקמה", יצרנית מנועי המטוס המיראז'. במהלך סוף שנות ה־60, סיפק למדינת ישראל כמויות נרחבות של שרטוטים ותוכניות ייצור שהיו קריטיים לפיתוח מטוסי הקרב הישראליים "נשר" ו"כפיר".

## חייו ופועלו
פראונקנכט עבד כמהנדס בכיר בחברת Sulzer AG  השוויצרית, אשר ייצרה את המנוע ATAR-9 עבור מטוסי מיראז' 5, ברישיון מחברת סנקמה הצרפתית. בשוויץ קיבלו רשיון לייצר את המטוסים, אך נאסר עליהם למכור חלקים ללא רשות הצרפתים. פראונקנכט בעצמו היה אחראי על הקשר עם ספקי המפעל, ובתוך כך היה אמון על בקרת החומרים והשרטוטים שיצאו מהמפעל לספקים והיו אמורים לחזור, מה שאפשר לו את הנגישות לחומרים, שצולמו במיקרופילם. באפריל 1968 העביר לישראל ארכיון של שרטוטים ותוכניות בהברחה בארגזים שהוצגו כחלפים אזרחיים במסגרת עקיפה של אמברגו הנשק הצרפתי. נטען כי הוברחו כ-200 אלף מסמכי מקור ב-24 ארגזים, עליהם שילמו גורמי הביון הישראליים כ-200 אלף דולר, ולפי מקורות אחרים 800 אלף מארק. התכניות אפשרו לישראל להקים קו ייצור עצמאי במפעל מנועי בית שמש ולהתחיל בפיתוח מטוס "נשר".
התגורר ב-Aadorf , שם נפטר מהתקף לב ב-1991.

## המשפט ותוצאותיו
פראונקנכט נעצר ב-1969 בשווייץ, הואשם בריגול לטובת ישראל ונשפט באפריל 1971. במשפטו טען כי הרגיש חובה מוסרית לסייע לישראל לאחר מלחמת ששת הימים, וכי חשש מכך שברית המועצות תסייע למצרים לשקם את הצבא שלה, בעוד מדינת ישראל סובלת מהאמברגו הצרפתי. הוא נידון ל-4 שנים וחצי בכלא, במה שנחשב למשפט הריגול הגדול ביותר בשוויץ מאז מלחמת העולם השנייה.

## השפעה היסטורית
היעדר התלות הצרפתית שהושגה באמצעות הברחת השרטוטים סייעה רבות לעוצמתה האווירית של ישראל, במיוחד לאחר מלחמת ששת הימים. מטוס "נשר", שפותח בעקבות כך, החל לטוס בשנת 1972 והיווה חלק משמעותי ממערך הקרב הישראלי בשנות השבעים.

## קישורים חיצוניים

* Swiss Engineer on Trial for Selling Secret Plans of Mirage Engine to Israel
* כתבה מלוס אנג'לס טיימס, 19 בינואר 1991
* כתבה מדר שפיגל, 6 באוקטובר 1969

## הערות שוליים

קטגוריה:מהנדסים שווייצרים
סוף העולם (שיר)

"**סוף העולם**" הוא דואט מאת הזמרים הישראליים אביב גפן וברי סחרוף, אשר יצא לאור בשנת 1997, והיה לסינגל השני והאחרון מתוך אלבום האוסף הראשון של גפן ולהקתו התעויוט, ירח מלא – האוסף.

## רקע
סחרוף השתתף בהקלטת אלבומו השישי של גפן, חלולים. יחד הקליטו את השירים "המלחמה הבאה", "חלולים", "בום בום", "תבלע את הכדור", "לילה", "מתים משעמום", "סופרסטאר". בנוסף, הקליטו את השיר "סוף העולם" שנגנז מן האלבום העתידי, ולצד הסינגל "שיר תקווה", ליווה את יציאתו של אלבום האוסף הראשון של גפן והתעויוט.

### גרסת הקלטה חוזרת
בשנת 2006 הוציא גפן לאור גרסה אלטרנטיבית של השיר, אשר נכללה במחוץ לתחרות, אלבום ההקלטה החוזרת היחידי שהוציא לאור, וזה נכלל במהדורה המורחבת של אלבומו העשירי עם הזמן.

## גרסת בלאקפילד
בשנת 2007 הוציאה להקת הרוק הישראלית-בריטית בהנהגתם של גפן וסטיבן וילסון את הסינגל "End of the World", המהווה גרסה מתורגמת לשירם של גפן וסחרוף. גרסה זו הופיעה באלבום האולפן השני של הלהקה, Blackfield II.

בגרסה זו נוהג וילסון לבצע את הבית הראשון (בגרסה המקורית מבוצע על ידי גפן) והשני (בגרסה המקורית מבוצע על ידי סחרוף), בעוד שגפן נוהג לשיר את הבית האחרון (כפי שמופיע בגרסה המקורית).

## ביצועים חיים
בהופעותיו, מבצע גפן את קטעי השירה שלו ושל סחרוף, כאשר את הבית האחרון נוהג לשיר בקול רם יותר מזה שמופיע בהקלטה המקורית.

בשנת 2007 הוציאה לאור בלאקפילד את אלבום ההופעה היחידי שלה, Live in New York City, בו מבצעים חברי להקה את השיר בגרסה הנאמנה לביצוע המופיע באלבומה השני.

בתחילת העשור השני של המאה העשרים ואחת יצא גפן לסיבוב הופעות משותף עם הזמר-יוצר אביתר בנאי וקלידן להקת התעויוט ערן מיטלמן. "סוף העולם" היה לשיר קבוע ברשימת השירים של הופעותיהם המשותפות. בגרסה זו נוהג בנאי לבצע את הבית הראשון והשלישי, בעוד שגפן מבצע את הבית השני בלבד. אחד מהביצועים הוקלט והופיע באלבומו השנים-עשר של גפן, פסיפס.

## מיקומי שיא

## משתתפים
### גרסת ירח מלא – האוסף (1997)
* אביב גפן – זמרה, תופים, גיטרה בס, פסנתר, קלידים, גיטרה, קולות רקע
* ברי סחרוף – זמרה, גיטרה, דוגם צלילים, קולות רקע

### גרסת עם הזמן (מהדורה מיוחדת) (2006)
* אביב גפן – זמרה, פסנתר
* דניאל סלומון – קלידים

### גרסת  (2007)
* אביב גפן – זמרה, קלידים, גיטרה, קולות רקע
* סטיבן וילסון – זמרה, קלידים, קולות רקע
* דניאל סלומון – פסנתר
* ספי אפרתי – גיטרה בס
* תומר צדקיהו – תופים

### גרסת פסיפס (2012)
* אביב גפן – זמרה, פסנתר
* אביתר בנאי – זמרה, גיטרה אקוסטית
* ערן מיטלמן – קלידים, קולות רקע

## הערות שוליים

קטגוריה:שירים בעברית
קטגוריה:שירי אביב גפן
קטגוריה:שירי ברי סחרוף
קטגוריה:שירי אביתר בנאי
קטגוריה:שירי רוק בעברית
קטגוריה:סינגלים בהוצאת הד ארצי
קטגוריה:שירי 2006
קטגוריה:סינגלים בהוצאת אטלנטיק רקורדס
קטגוריה:שירים באנגלית
קטגוריה:דואטים
קטגוריה:שירים שנכתבו על ידי אביב גפן
קטגוריה:שירים שהולחנו על ידי אביב גפן
קטגוריה:שירים שהופקו על ידי אביב גפן
ארצות הברית היבשתית

[ממוזער|[מפה של ארצות הברית היבשתית|350px]]
**ארצות הברית היבשתית** (באנגלית: **Contiguous United States**, ידועה גם בשמות **U.S. mainland** או **Conterminous United States**), כוללת 48 מתוך 50 מדינותיה הגובלות זו בזו במרכז אמריקה הצפונית, בנוסף על מחוז קולומביה. המונח אינו כולל את שתי המדינות אלסקה והוואי, השוכנות מחוץ לארצות הברית היבשתית, וכן את כל הטריטוריות של ארצות הברית – איי הבתולה של ארצות הברית, איי מריאנה הצפוניים, גואם, סמואה האמריקנית, ופוארטו ריקו. בפי תושבי אלסקה המונח זוכה מדי פעם לשם "Lower 48" ("48 התחתונות"), ובקרב תושבי הוואי נפוץ השם "The Mainland" ("היבשת"). יש להבדיל מונח זה מ-"Continental United States", הכולל את אלסקה (שכן גם היא שוכנת באמריקה הצפונית) אך לא את הוואי שבאוקיינוס השקט ולא את הטריטוריות שמעבר לים שבים הקריבי.

מרחק המעגל הגדול ביותר בתוך ארצות הברית היבשתית הוא 4,509 קילומטר – מהחוף המזרחי אל החוף המערבי בין פלורידה למדינת וושינגטון. לעומת זאת, המרחק הגדול ביותר מצפון לדרום בארצות הברית היבשתית הוא 2,660 ק"מ. השטח הכולל של ארצות הברית היבשתית הוא 8,080,464.3 קילומטר רבוע. מתוך שטח זה, 7,663,941.7 קמ"ר הם שטחי יבשה – שהם 83.65% מכלל שטח היבשה של ארצות הברית כולה – גודל המשתווה בקירוב לשטחה של אוסטרליה. רשמית, 416,522.5 קמ"ר מתוך שטח ארצות הברית היבשתית הם שטחי מים, המהווים 62.66% מכלל שטחי המים של ארצות הברית.

לו הייתה ארצות הברית היבשתית מדינה בפני עצמה, היא הייתה מדורגות במקום החמישי בעולם בגודל שטחה אחרי רוסיה, קנדה, סין, וברזיל. עם זאת, שטחה הכולל של ארצות הברית כולה – כולל אלסקה, הוואי והטריטוריות שמעבר לים – מדורג שלישי בעולם. ברזיל גדולה ב-431,000 קמ"ר מארצות הברית היבשתית, אך קטנה מארצות הברית כולה (כאשר מחשיבים את אלסקה, הוואי והטריטוריות).

מפקד האוכלוסין של ארצות הברית לשנת 2020 קבע כי בארצות הברית היבשתית התגוררו 328,571,074 בני אדם – שהם 99.13% מכלל אוכלוסיית המדינה – בצפיפות של 111.04 נפש (42.872 נפש לקמ"ר), בהשוואה ל־36.233 נפש לקמ"ר במדינה כולה.

## קישורים חיצוניים

## הערות שוליים

קטגוריה:ארצות הברית: גאוגרפיה
הר ראשין

**הר ראשין** (בערבית: **جبل راشين**, בתעתיק: **ג'בל ראשין**) הוא הר בשומרון ושלוחה של רכס חומש. הוא מתנשא לגובה של 515 מטרים מעל פני הים. על ההר ממוקמת העיירה בלעא.

על פסגת ההר נמצא אתר ארכאולוגי מהתקופה הרומית, ח'רבת ראשין. בין הר זה להר אילן חפרה האימפריה העות'מאנית את מנהרת רמין עבור מסילת השומרון של מסילת הרכבת החיג'אזית.

על ההר נערם שלג בחורף.

## גלריה

קובץ:Old_train_tunnel_near_hatara.jpg|טקסט=The tunnel under the mountain in 1984| המנהרה מתחת להר בשנת 1984
קובץ:The_train_tunnel_in_Samaria.JPG|טקסט=Tunnel from the outside| המנהרה מבחוץ
קובץ:The_train_tunnel_in_Samaria_2.JPG|טקסט=Inside the tunnel| בתוך המנהרה
קובץ:The_train_in_Samaria.JPG|טקסט=Tunnel exit| היציאה מהמנהרה


## ראו גם
* הר חומש
* מנהרת רמין

## קישורים חיצוניים

קטגוריה:חומש
רשין
קטגוריה:השומרון
הר אילן

**הר אילן** (מכונה גם: **ג'בל עיילן**) הוא הר בשומרון, שלוחה מערבית של רכס חומש. פסגתו מצויה ברום של 588 מטרים מעל פני הים. על ההר מצוי הכפר בזאריה.

במורדותיו של ההר נמצאים הכפרים בורקה, בית אימרין ופנדקומיה.

בינו לבין הר רשין שממערבו נחצה ההר על ידי מנהרת רמין, בה עברה בעבר מסילת השומרון. בין ההר להר חומש עובר כביש 60.

## ראו גם
* בזאריה
* מנהרת רמין

## הערות שוליים

קטגוריה:חומש
קטגוריה:צפון השומרון
אילן
כריס ולפ

**כריסטיאן אנסגר ולפ** (בגרמנית: **Christian Ansgar Welp**; 2 בינואר 1964 – 1 במרץ 2015) היה כדורסלן גרמני ששיחק בעמדת הסנטר. הוא שיחק שלוש עונות ב-NBA במדי פילדלפיה 76', סן אנטוניו ספרס וגולדן סטייט ווריורס, וזכה עם נבחרת גרמניה בכדורסל ביורובאסקט 1993, בו גם נבחר לשחקן המצטיין.

## ראשית חייו וקריירת מכללות
ולפ נולד בדלמנהורסט שבגרמניה המערבית, והחל לשחק כדורסל בקבוצת הנוער של ג'יינטס אוסנבריק. כשהיה בן 18 עבר לארצות הברית ושיחק בתיכון אולימפיק בסילברדייל, וושינגטון.

בסיום העונה הוא החל לשחק כדורסל מכללות באוניברסיטת וושינגטון, אליה קיבל מלגה בזכות בן ארצו דטלף שרמפף שכבר שיחק באוניברסיטה. ולפ סיים את ארבע עונותיו בוושינגטון כמלך הסלים של האוניברסיטה בכל הזמנים עם 2,073 נקודות, זכה בפרס פרשמן העונה באזור ה-Pac-10 ב-1984, נבחר לחמישיית העונה באזור שלוש פעמים ברציפות בין 1985 ל-1987 וב-1986 נבחר לשחקן העונה באזור לאחר שהוביל את הקבוצה לאליפות העונה הסדירה בפעם השנייה ברציפות. ב-2001 הוא הוכנס להיכל התהילה של ההאסקיז.

## קריירה מקצועית
ולפ נבחר במקום ה-16 בדראפט ה-NBA 1987 על ידי פילדלפיה 76', ושיחק המשך שלוש עונות ב-NBA. ב-1989 הוא הועבר בטרייד, יחד עם מוריס צ'יקס ודייוויד וינגייט, לסן אנטוניו ספרס בתמורה לג'וני דוקינס וג'יי וינסנט, ובמהלך עונת  הועבר לגולדן סטייט ווריורס בתמורה לסנטר גרמני אחר, אווה בלאב. לאחר 14 משחקים במדי הווריורס הוא שוחרר וסיים את קריירת ה-NBA שלו.

בין 1990 ל-1996 שיחק ולפ במדי באייר לברקוזן, וזכה במדי בשש אליפויות ושלושה גביעים. בעונת  שיחק באולימפיאקוס היוונית וזכה עימה בכתר משולש: זכייה באליפות, גביע וביורוליג. בעונת  שיחק באלבה ברלין וזכה עימה באליפות גרמניה והעפיל איתה לרבע גמר היורוליג. לאחר סיום עונת 1998/99, בה שיחק במדי ויולה רג'ו קלבריה מליגת העל האיטלקית בכדורסל, פרש ממשחק.

## קריירה בנבחרת הלאומית
ולפ ייצג את גרמניה המערבית בנבחרות הצעירות בשנים 1981–1983, והופיע לראשונה במדי נבחרת גרמניה המערבית בכדורסל בטורניר הכדורסל באולימפיאדת לוס אנג'לס (1984). במדי הנבחרת הבוגרת הוא שיחק ביורובאסקט 1985, אליפות העולם בכדורסל 1986 ויורובאסקט 1987.

ביורובאסקט 1993 זכה ולפ עם  (לאחר איחוד גרמניה מחדש) באליפות אירופה בכדורסל בזכות סל ועבירה שקבעו את הניצחון 71–70 על  בגמר. בסיום הטורניר הוא נבחר ל-MVP של אליפות אירופה בכדורסל.

במדי נבחרת גרמניה הוא הופיע גם ביורובאסקט 1995, יורובאסקט 1997 ויורובאסקט 1999.

## לאחר הפרישה
לאחר פרישתו ב-1999 עבר ולפ להתגורר בסיאטל, וושינגטון, עם אשתו השנייה ושלושת ילדיו (אחת מנישואים קודמים). בנו קולין שיחק כדורסל מכללות באוניברסיטת קליפורניה באירוויין. ולפ עבד בעסק לאספקת חומרי בניין ושימש גם כעוזר מאמן בקולג' הקהילתי אדמונדס. בין השנים 2004–2006 שימש כעוזר מאמן בנבחרת גרמניה.

## קישורים חיצוניים

*פרופיל, באתר פיב"א החדש
* 

## הערות שוליים

קטגוריה:כדורסלנים גרמנים
קטגוריה:סנטרים (כדורסל)
קטגוריה:כדורסלני אוניברסיטת וושינגטון
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני סן אנטוניו ספרס
קטגוריה:כדורסלני גולדן סטייט ווריורס
קטגוריה:כדורסלני אולימפיאקוס
קטגוריה:כדורסלני אלבה ברלין
קטגוריה:כדורסלנים באולימפיאדת לוס אנג'לס (1984)
קטגוריה:כדורסלני נבחרת גרמניה
קטגוריה:ספורטאים גרמנים באיטליה
קטגוריה:מהגרים מגרמניה לארצות הברית
קטגוריה:גרמנים שנולדו ב-1964
קטגוריה:גרמנים שנפטרו ב-2015
עמך לשחרך

**עמך לשחרך** היא סליחה שחוברה בידי צדוק עמאני או אביו, אהרן אלעמאני. הסליחה מצויה בסידור שפתי רננות, סדר הסליחות כמנהג ג'רבה ולוב, והעתקות שלה נתגלו גם בגניזת קהיר.
ממוזער|הסליחה "עמך לשחרך" מתוך תוספת לסידור שנמצאה בגניזת קהיר.

## צורה
בפיוט חמש סטרופות מרובעות, שתחילתן מרכיבות את האקרוסטיכון: עמאני. משקלו של הפיוט, הוא עשר הברות לכל טור, כשבדרך כלל, להוציא חלק מהסיומות המקראיות, חמש הברות לכל צלע. כל סטרופה נחתמת בשיבוץ מקראי, החורז בהברה: "הֵם".

## תוכן
במחרוזת הראשונה מתאר הפייטן את המתפללים, שקמו במיוחד בחצות ליל ומשבחים את אלוהיהם ואת השבת שנתן. במחרוזת השנייה, עד האחרונה, עובר הפייטן להתחנן לפני האל: הוא מבכה את חורבן בית המקדש, את צרות עמו בגלות (אשר את נקמתם הוא מבקש), וקורא לאל שיפעל לקיבוץ גלויות ישראל. הפיוט נחתם בשיבוץ מפתיחתה של פרשת ברכת כהנים (), כלומר בקריאה לשלום.

בפיוט מוזכרים שלושה אישים; שניים כדי להזכיר את זכויותיהם, שבגינן יושיע האל את עמו: יקותיאל (אחד משמותיו של משה, על פי המדרש) ו'תם עבר פנואל' (כינוי ליעקב, על פי ). השלישי הוא בן עמיאל, כלומר המשיח (על פי המדרש).

## מחבר
המחקר מסופק בנוגע לזהות מחבר הפיוט, שחתום באקרוסטיכון 'עמאני'. הוא יוחס על ידי יום-טוב ליפמן צונץ לצדוק אלעמאני, אך ישראל דוידזון כתב, על פי קטע גניזה שראה, כי את הפיוט חיבר אביו של צדוק, אהרן אלעמאני. שרה כהן טענה כי חתימתו של הבית הראשון, המרמזת כי הפיוט חובר לשבת, היא ראייה לבעלותו של הבן, הואיל ורק אצלו ידועים פיוטי סליחה לשבת. יחד עם זאת, ייתכן שכוונתו של הפייטן הייתה ליום הכיפורים, המכונה שבת שבתון. החתימה "עמאני" לבדה אינה מוכרת משיריו של צדוק, וגם לא מפיוטי אביו.

## לקריאה נוספת

* שרה כהן, **[https://www.nli.org.il/he/books/NNL_ALEPH990026039100205171/NLI שירי ר' אהרן אלעמאני]**, ירושלים: הוצאת חברת מקיצי נרדמים ה'תשס"ח, עמ' 232–231, 51–52.

## קישורים חיצוניים

* 

## הערות שוליים

קטגוריה:סליחות
קטגוריה:יצירות עם אקרוסטיכון
הר ליבנים

**הר לבנים** הוא הר בגליל התחתון התוחם את העיר מע'אר מצפון, ועליו בנוי בסיס מחווה אלון.

## ההר
ההר בנוי על רכס לבנים שהוא ברובו שמורת טבע הסגורה בפני הציבור, על פסגת ההר צומחים אלון מצוי, אלון התבור ואלון תולע, ברחבי הרכס צומחים שיחי קידה ועצי חרוב, במורד ההר נמצא בור לבנים, בור קרסטי עמוק ובקרבתו בור מים חצוב ומערת רועים, ככל הנראה בת כמה מאות שנים, מהתקופה העות'מאנית בארץ ישראל.

מהרכס נשקפים נופים נרחבים, לעבר הר מירון וצפת בצפון, אזור הר הארבל ורכס ממלח בדרום. הרכס וההר סגורים למטיילים, בהיותם שטח אש של צה"ל.

ההר מתנשא מדרום לכביש 85, ומצידו הצפוני של הכביש מתנשא הר קדרים.

## הערות שוליים

לבנים
קטגוריה:מע'אר
ג'בל אבו א-נמל

**ג'בל אבו א-נמל** (בערבית: **جبل ابو النمل**) הוא הר בשומרון. הוא מתנשא לגובה של 736 מטרים מעל פני הים.

להר שלוש פסגות מרכזיות. על הפסגה הדרומית, שהיא הנמוכה יותר, ממוקם הכפר הערבי יאסיד, וכן שרידים היסטוריים החל מתקופת הברזל. על פי השערות, היישוב היהודי הקדום יצת שכן במקום, ושמו השתמר בשם הכפר הפלסטיני.

על ההר נערם שלג בחורף.

## ראו גם

* הר חומש

אבו א-נמל
קטגוריה:השומרון: הרים
הר שא-נור

[ממוזער|נוף מגבעת [סנור בהר לכיוון עמק סאנור]]
ממוזער|גבעת סאנור, במורדות ההר
**הר שא-נור** הוא הר בשומרון. הוא מתנשא לגובה של 550 מטרים מעל פני הים, ותוחם ממערב את עמק סאנור.

להר שתי פסגות מרכזיות, ונוספות נמוכות יותר. במורודתיו, על גבעה, קיים הכפר סנור.

על ההר נערם שלג בחורף.

## ראו גם

* שא-נור
* סנור

קטגוריה:שא-נור
שא-נור
קטגוריה:השומרון
על סף פיצוץ

**על סף פיצוץ** (באנגלית: **A House of Dynamite**; בתרגום מילולי: בית של דינמיט) הוא סרט מותחן פוליטי אמריקאי משנת 2025 בבימויה של קתרין ביגלו על פי תסריט מאת נואה אופנהיים. מככבים בו אידריס אלבה, רבקה פרגוסון, גבריאל באסו, ג'ארד האריס, טרייסי לטס, אנתוני ראמוס, מוזס אינגרם, ג'ונה האואר-קינג, ג'ייסון קלארק וגרטה לי. עלילת הסרט עוקבת אחר תגובת ממשלת ארצות הברית לטיל גרעיני ששוגר לשטחה על ידי אויב לא מזוהה.

הסרט הוקרן בבכורה עולמית ב-2 בספטמבר 2025 במסגרת התחרות הראשית בפסטיבל ונציה ה-82, שם התמודד על פרס אריה הזהב. הוא עלה לאקרנים בבתי קולנוע נבחרים בבריטניה ב-3 באוקטובר 2025 וברחבי העולם ב-10 באוקטובר, לפני שיצא לאקרנים ברחבי העולם בנטפליקס ב-24 באוקטובר.

## רקע עלילתי
קבוצת פקידים בבית הלבן נאבקת להתמודד עם מתקפת טילים צפויה על ארצות הברית.

## שחקנים
* אידריס אלבה - נשיא ארצות הברית
* רבקה פרגוסון - בכירה בחדר המצב (הבית הלבן)
* גבריאל באסו - סגן היועץ לביטחון לאומי של ארצות הברית
* ג'ארד האריס - מזכיר ההגנה של ארצות הברית
* טרייסי לטס - מפקד הפיקוד האסטרטגי של ארצות הברית
* אנתוני ראמוס - מפקד פורט גרילי באלסקה
* מוזס אינגרם - עובדת FEMA
* ג'ונה האואר-קינג - קצין בצי, יועץ צבאי לנשיא
* ג'ייסון קלארק - אחראי על חדר המצב
* גרטה לי - קצינת מודיעין 
* מלאכי ביזלי - עובד בחדר המצב
* בריאן טי - איש השירות החשאי של ארצות הברית
* בריטני או'גריידי -רעייתו של סגן היועץ לביטחון לאומי
* גבנגה אקינאגבה - קצין בפיקוד האסטרטגי
* וילה פיצג'רלד - עיתונאית בחדר תדרוך העיתונאים של הבית הלבן
* רניי אליס גולדסברי - אשת נשיא ארצות הברית
* קייל אלן - טייס B-2
* קייטלין דיוור - בתו של מזכיר ההגנה
* פרנצ'סקה קרפניני - חיילת בפורט גרילי
* אבובאקר עלי - חייל בפורט גרילי
* אניד גראהם - מפקדת פיקוד צפון של ארצות הברית

## הפקה
במאי 2024 הוכרז כי קתרין ביגלו תביים סרט עבור נטפליקס, מה שיהיה הפרויקט הראשון שלה מאז סרטה "דטרויט" משנת 2017. לא פורסם שם או פרטי עלילה, אך דווח כי הסרט יתרחש בבית הלבן ויעקוב אחר התפתחות משבר לאומי. הוכרז על ליהוקם של אידריס אלבה, רבקה פרגוסון, גבריאל באסו, ג'ארד האריס וגרטה לי. במהלך אוגוסט, ספטמבר ואוקטובר דווח בהדרגה על ליהוקם של יתר צוות השחקנים.

באוקטובר 2024 דווח כי מתקיימים צילומים לסרט בטרנטון, ניו ג'רזי. בדצמבר דווח כי הסרט נמצא בשלבי פוסט-פרודקשן. ביוני 2025 נחשף שם הסרט.

צלם הקולנוע האנגלי ברי אקרויד צילם את הסרט לאחר ששיתף פעולה עם ביגלו בסרטיה "מטען הכאב" ו"דטרויט". ולקר ברטלמן "האושקה" הלחין את פסקול הסרט.

## הפצה
הסרט הוקרן בבכורה עולמית ב-2 בספטמבר 2025 במסגרת התחרות הראשית בפסטיבל ונציה ה-82. הוא עלה לאקרנים בהפצה מוגבלת בבריטניה ב-3 באוקטובר 2025 וברחבי העולם ב-10 באוקטובר, לפני שיצא לאקרנים ברחבי העולם בנטפליקס ב-24 באוקטובר.

## ביקורות
באתר Rotten Tomatoes הסרט קיבל 76 אחוזי טריות המבוססים על 240 ביקורות. באתר Metacritic עומד הסרט על ציון ממוצע משוקלל של 75 המבוסס על 50 מבקרים, נתון המצביע על הערכה 'חיובית בדרך כלל'.

## פרסים ומועמדויות

## קישורים חיצוניים

## הערות שוליים

קטגוריה:סרטי 2025
קטגוריה:סרטים פוליטיים
קטגוריה:הבית הלבן בתרבות ובאמנות
קטגוריה:סרטי קתרין ביגלו
הר עלמון

**הר עלמון** הוא הר בגליל העליון מעל נחל דישון.

## ההר
ההר נמצא במבואותיו הדרומיים של הרי נפתלי ובולט מעל נחל דישון וכביש 886, מפסגתו נשקף נוף אל עבר רמת הגולן, הרי נפתלי, הר מירון ודרום לבנון.

ההר נמצא מעל הכפר הצ'רקסי ריחאניה ומעל מושב עלמה, ונקרא על שם המושב.

בפסגת ההר קבור יהודה בן תימא, תנא בן המאה השנייה לספירה ומתקופת מרד בר כוכבא.

## ראו גם

* יהודה בן תימא
* שקע הבזלת של דלתון

## הערות שוליים

עלמון
קטגוריה:עלמה
ויליאם אלי

**ויליאם ס. אלי** (באנגלית: **William S. Allee**; 20 בינואר 1852 – 9 באוקטובר 1916) היה פוליטיקאי אמריקאי מאוליאן, מיזורי ששירת בסנאט של מיזורי. הוא נבחר בבחירות הכלליות של 1909 ו־1915.

## הערות שוליים

קטגוריה:פוליטיקאים אמריקאים
קטגוריה:אמריקאים ילידי מיזורי
קטגוריה:חברי האספה הכללית של מיזורי
קטגוריה:אמריקאים שנולדו ב-1852
קטגוריה:אמריקאים שנפטרו ב-1916
המנט

**המנט** (באנגלית: **Hamnet**) הוא סרט דרמה היסטורי משנת 2025 בבימויה של קלואי ז'או שגם ערכה את הסרט והשתתפה בכתיבת התסריט יחד עם מגי או'פרל . הסרט מבוסס על הרומן באותו שם משנת 2020 מאת או'פרל, ומתאר עלילה בדיוניות על חייהם של ויליאם שייקספיר ואשתו אגנס לאחר מות בנם בן ה-11, המנט. מככבים בו ג'סי באקלי, פול מסקל, ג'ו אלווין ואמילי ווטסון.

הסרט הוקרן בבכורה עולמית ב-29 באוגוסט 2025 במסגרת פסטיבל הסרטים ה-52 בטליורייד. הוא עלה לאקרנים בהפצה מוגבלת בארצות הברית ב-27 בנובמבר 2025 ובהפצה מלאה ב-12 בדצמבר 2025. הסרט זכה בפרס גלובוס הזהב לסרט הדרמה הטוב ביותר.

## רקע עלילתי
סיפורה של אגנס, אשתו של ויליאם שייקספיר, כאשר היא נאבקת להתמודד עם אובדן בנה היחיד, המנט. ההשלכות הרגשיות, המשפחתיות והאמנותיות של אובדן זה, כרקע ליצירתו של המחזה "המלט".

## שחקנים
* ג'סי באקלי – אגנס שייקספיר
* פול מסקל – ויליאם שייקספיר
* ג'ו אלווין – ברתולומיאו האת'ווי, אחיה של אגנס
* אמילי ווטסון – מרי שייקספיר, אמו של ויליאם
* ג'ייקובי ג'ופ – המנט שייקספיר , בנם המת של ויליאם ואגנס
* ג'ק שאלו – מרסלוס
* דייוויד ווילמוט – ג'ון

## הפקה
בנובמבר 2022 הוכרז כי הרומן "המנט" שכתבה מגי או'פרל יעובד למחזה בימתי. עוד קודם לעליית המחזה נרכשו זכויות הפקת סרט על פי הרומן על ידי חברת "Hera Pictures" אשר פתחה אותו בשיתוף פעולה עם "Neal Street Productions" . בשלב זה דווח כי צ׳יארה עטיק תכתוב את התסריט. באפריל 2023 הוכרז כי קלואי ז'או נשכרה לביים את הפרויקט וגם לכתוב את התסריט יחד עם או'פרל.

במאי 2023 נודע כי ג'סי באקלי ופול מסקל במגעים לככב בסרט, בריאיון בינואר 2024 אישר מסקל את השתתפותם.  סטיבן ספילברג הצטרף מאוחר יותר לסרט כמפיק.

במקור תוכננו צילומי הסרט העיקריים להתחיל ב-3 ביוני 2024 בלונדון. בפועל החלה ההפקה בוויילס ב-29 ביולי 2024. באוגוסט הוכרז על הצטרפותם של ג'ו אלווין ואמילי ווטסון לצוות השחקנים. 

צלם הקולנוע הפולני לוקאש ז'אל  שימש כצלם הסרט. מקס ריכטר הלחין את הפסקול.

## הפצה
חברת Focus Features רכשה את זכויות ההפצה של הסרט באוגוסט 2024, כאשר חברת האם שלה, סרטי יוניברסל, מטפלת בהפצה הבינלאומית.

הסרט הוקרן בבכורה עולמית בפסטיבל הסרטים ה-52 בטליורייד ב-29 באוגוסט 2025. הוא הוקרן גם ב-7 בספטמבר 2025 במסגרת פסטיבל הסרטים הבין-לאומי בטורונטו 2025. הוא עלה לאקרנים בארצות הברית בהפצה מוגבלת ב-27 בנובמבר 2025, לפני שיצא לאקרנים ברחבי המדינה שבועיים לאחר מכן, ב-12 בדצמבר.

## ביקורות
באתר Rotten Tomatoes הסרט קיבל 87 אחוזי טריות המבוססים על 76 ביקורות. באתר Metacritic עומד הסרט על ציון ממוצע משוקלל של 91 המבוסס על 20 מבקרים, נתון המצביע על 'הערכה אוניברסלית'.

## פרסים ומועמדויות

## קישורים חיצוניים

## הערות שוליים

קטגוריה:סרטים אמריקאיים משנת 2025
קטגוריה:סרטים על מוות
קטגוריה:סרטי דרמה היסטורית
קטגוריה:סרטי דרמה בריטיים
קטגוריה:סרטי 2025
קטגוריה:זוכי פרס גלובוס הזהב לסרט דרמה הטוב ביותר
עוד פעם סטלה עוד פעם דיכאון

**עוד פעם סטלה עוד פעם דיכאון** הוא אלבום האולפן התשיעי של הזמרת הישראלית עדן בן זקן. האלבום יצא לאור ב-2 בספטמבר 2025, בהוצאת חברות התקליטים שרית הפקות והליקון ארומה מיוזיק.

## רקע והכרזה
ב-30 באוגוסט 2025, פרסמה בן זקן ארבע עטיפות לבחירה בו חשפה במקביל את תאריך צאת האלבום ושמו.

## רשימת רצועות

## היסטוריית יציאות לאור

## ביאורים

## קישורים חיצוניים

## הערות שוליים

קטגוריה:אלבומי עדן בן זקן
קטגוריה:אלבומים בעברית
קטגוריה:אלבומי חברת הליקון ארומה מיוזיק
קטגוריה:אלבומי חברת שרית הפקות
הפרלמנט של גבון

**הפרלמנט של גבון** מורכב משני בתים:
* הסנאט של גבון - הבית העליון, המונה 67 נציגים, חלקם נבחרים וחלקם ממונים על ידי נשיא גבון.
*  - הבית התחתון, המונה 143 חברים נבחרים.

הפרלמנט הושעה בעקבות ההפיכה הצבאית ארבעה ימים לאחר . לאחר מכן הוא הוחלף על ידי פרלמנט מעבר עד .

## הערות שוליים

קטגוריה:פרלמנטים לפי מדינה
קטגוריה:גבון: פוליטיקה
ליאת תשובה כהן

**ליאת תשובה כהן** (נולדה ב-1976) היא קצינה בדרגת גונדר, המכהנת כראש אגף משאבי אנוש של שירות בתי הסוהר.

## ביוגרפיה
בשנת 1994 החלה את דרכה בצה"ל כקצינת משאבי אנוש. במהלך שירותה מילאה מגוון תפקידים במערך השלישות. בתפקידה האחרון שירתה כקצינת ת"ש ונפגעים של אוגדת יהודה ושומרון. בשנת 2000 השתחררה מצה"ל בדרגת סרן.

לאחר שחרורה עבדה בחברת "חבר הון אנושי", ובין השנים 2000–2002 עסקה בתחום גיוס והשמת כוח אדם במגזר העסקי. בשנת 2002 התגייסה למשטרת ישראל.

### שירות במשטרת ישראל
בין השנים 2002–2024 שירתה במשטרת ישראל במגוון תפקידים במערך משאבי האנוש, הן במטה והן במחוזות.

בשנת 2013 קודמה לדרגת סגן ניצב ומונתה לקצינת כוח אדם באגף התנועה. בשנת 2014 מונתה לראש לשכת הגיוס של משטרת ישראל. בשנת 2017, עם הרחבת מערך הגיוס והקמת מחלקת גיוס, קודמה לדרגת ניצב משנה ומונתה לראש המחלקה.

במסגרת תפקידה פעל מערך הגיוס גם באמצעים דיגיטליים וברשתות החברתיות, והוקמה יחידת "ניו מדיה" לצורך הרחבת פעילות הגיוס.

בין השנים 2020–2024 כיהנה כראש מחלקת פרט והייתה אחראית על תחומי תנאי השירות, נפגעים ומרכז הפרישה. במקביל שימשה חברת דירקטוריון של "קרנות השוטרים".

ב-7 באוקטובר 2023, עם פרוץ מלחמת חרבות ברזל, הקימה חפ״ק נפגעים לריכוז מידע על שוטרים שנהרגו, נפצעו או נעדרו. במסגרת זו תואמו פעולות ליווי וסיוע למשפחות שכולות, לפצועים ולשוטרים שנפגעו בעקבות המלחמה.

### שירותה בשירות בתי הסוהר
ביוני 2024 הצטרפה לשירות בתי הסוהר וקודמה לדרגת תת־גונדר, בתפקיד ראש חטיבת כוח אדם.

בשנת 2025 קודמה לדרגת גונדר ומונתה לראש אגף משאבי אנוש של שירות בתי הסוהר.

## חיים אישיים
לתשובה תואר ראשון במדעי התנהגות בהצטיינות מאוניברסיטת בן-גוריון ותואר שני במנהל עסקים וייעוץ ארגוני מהמרכז האקדמי פרס.

נשואה ואם לשלושה ילדים, מתגוררת במודיעין.

## הערות שוליים

2025 08

קטגוריה:גונדרים בשירות בתי הסוהר
קטגוריה:ניצבי-משנה במשטרת ישראל
קטגוריה:שוטרות ישראליות
קטגוריה:בוגרות אוניברסיטת בן-גוריון בנגב
קטגוריה:מודיעין-מכבים-רעות: אישים
קטגוריה:ישראליות שנולדו ב-1976
בשעות הקטנות של הלילה

"**בשעות הקטנות של הלילה**" (נקרא גם בשם "**השעות הקטנות של הלילה**") "הוא שיר שכתב הפזמונאי יוסי גמזו. את השיר הלחין יוחנן זראי ב-1959, עבור הצגה בתיאטרון סמבטיון והוא בוצע על ידי אריק איינשטיין, שהיה שחקן בתיאטרון זה.

השיר בעיבודו של המלחין והמנצח קורט ניטקביץ', יצא לאור בתקליטון "אריק איינשטיין" בשנת 1960, ופעם נוספת בשנת 1977, בעיבוד של אבנר קנר, באלבום האוסף "ארץ ישראל הישנה והטובה". לשיר ביצועים נוספים של אילנית ושל יגאל בשן.

## גרסאות כיסוי

* הקלטת השיר בביצוע הזמרת אילנית משנת 1975 יצא לאור באלבום האוסף שלה "נאסף תשרי, אוסף מס. 3", משנת 1995.
* השיר בביצוע הזמר יגאל בשן מופיע באלבומו "פגישה לאין קץ" משנת 2009.
* חברי ההרכב המוזיקלי "הברנשים של פיאמנטה", שחבריו כללו את אלברט פיאמנטה כמעבד וחבר בהרכב, הבסיסט שמוליק ארוך, המתופף ניסים ימיני (שהחליף זמנית את אהרל'ה קמינסקי שנסע באותה עת לארצות הברית), עוזי מלמד, יעקב נגר, וזאב דיקוורט, הקליטו גרסה אינסטרומנטלית של השיר בסגנון הג'אז, בשנת 1970. גרסה זו יצאה לאור באלבום "הג'ז בישראל, 50 השנים הראשונות" בשנת 2015.

## בתרבות
השיר מופיע בפסקול של סדרת הדרמה הישראלית "בנות בראון" שכתבה עירית לינור משנת 2002.
## קישורים חיצוניים
* **[https://www.nli.org.il/he/items/NNL_MUSIC_AL990032435240205171/NLI "השעות הקטנות של הלילה"]**, באתר הספרייה הלאומית
* 
* אקורדים לשיר, באתר Tab4u
* 
* 

#### ביצועים
* 
* 
* 
* 
* 

## הערות שוליים

קטגוריה:שירים בעברית
קטגוריה:שירים שנכתבו על ידי יוסי גמזו
קטגוריה:שירים שהולחנו על ידי יוחנן זראי
קטגוריה:שירי אריק איינשטיין
קטגוריה:סינגלים בהוצאת הד ארצי
קטגוריה:שירים מסדרות טלוויזיה
קטגוריה:שירי יגאל בשן
קטגוריה:שירי אילנית
קטגוריה:שירים על לילות
מייגן סטלטר

**מייגן מארי "מג" סטלטר** (נולדה ב-1990) היא קומיקאית ושחקנית אמריקאית. התפרסמה בעיקר בעקבות תפקידה בסדרת הדרמה הקומית Hacks של רשת HBO Max, שם היא משחקת בתפקיד ראשי כקיילה, העוזרת של ג'ימי, אמרגן.

## ביוגרפיה
סטלטר נולדה בקליבלנד, שם התגוררה עד גיל 12. לאחר מכן היא עברה עם משפחתה לדייטון, הובר הייטס וסנטרוויל, אוהיו. המשפחה השתייכה לזרם הפנטקוסטליזם. סטאלטר למדה בתיכון וויין, שם הייתה חלק ממועדון הדרמה במסגרתו עשתה ניסיונות רבים להתקבל כשחקנית במחזות השונים שהועלו, אך לא הצליחה לקבל תפקיד ראשי כשחקנית במחזה שעלה. לאחר שסיימה את לימודי התיכון, סטאלטר למדה במכללה הקהילתית סינקלייר ולאחר מכן באוניברסיטת רייט סטייט, אך עזבה את הלימודים כדי לנסות שוב את כוחה במשחק. היא החלה לשחק במערכונים קומיים ובתיאטרון אלתורים בדייטון ועברה להתגורר בשיקגו כדי להרחיב את העיסוק שלה כקומיקאית במשרה מלאה. סטלטר משתפת פעולה לעיתים קרובות עם אחיה ניק.

## קריירה
סטלטר החלה לעסוק באימפרוביזציה כבר בתחילת שנות ה-20 לחייה כשהתגוררה באוהיו, בראיון היא העידה על עצמה: "הייתי ממש, ממש גרועה. היה גבר בתיאטרון באוהיו שביקש ממני להפסיק לשחק בהצגה". לאחר שנה, היא עברה לשיקגו, שם התחילה להתבסס כשחקנית קומית. היא גם התחילה לפרסם סרטונים באינטרנט בשנת 2018 במה שהפך לאחר מכן למופע של מייגן סטאלטר.** בשנת 2019, סטלטר עברה להתגורר בניו יורק והחלה לעבוד עם אמרגן. היא התפרסמה די מהר ב"סצנת הקומדיה האלטרנטיבית" של ניו יורק והופיעה לעיתים קרובות במועדונים ברחבי ברוקלין. מגזין ניו יורק כינה את סטלטר אחת מ"הקומיקאים שאתם צריכים להכיר ובוודאי ותכירו בשנת 2019", ובשנת 2020 מבקר הניו יורק טיימס, ג'ייסון זינומן, הכריז עליה כ"כוכבת החדשה ביותר של קומדיית המערכונים", וכתב עליה: "במערכת האקולוגית המשתנה ללא הרף של אמנים צעירים בטוויטר ובאינסטגרם, הקול החיוני ביותר שעלה ברגע מבודד זה הוא זה של מג סטלטר". במהלך מגפת הקורונה היא אלתרה כדמויות שונות בתוכניות ליליות באינסטגרם לייב, מה שגרם לפרופיל האינסטגרם שלה לצבור הרבה עוקבים. הלוס אנג'לס טיימס השווה את סטלטר לקומיקאים אחרים שעלו לגדולה בזכות עצמם כמו קול אסקולה וזיווה.

בשנת 2019 היא הצטרפה לצוות השחקנים והכותבים של הגרסה המחודשת לתוכנית הרדיו של National Lampoon. היא גם מארחת סדרת אינטרנט בשם The Megan Stalter Show ואת הפודקאסט Forever Dog Confronting Demons with Megan Stalter . היא מדבבת את בוני דייוויס בסדרה המקורית של פרמאונט+ Tooning Out the News ומגלמת את קיילה בקומדיה Hacks של HBO Max. הלוס אנג'לס טיימס כינה את המשחק שלה בתפקיד קיילה כ"עוזרת הוליוודית חסרת מושג, שופעת ביטחון עצמי אך חסרת מודעות עצמית לחלוטין" כתפקיד בזכותו פרצה. בשנת 2023 היא הצטרפה לצוות השחקנים של הסרט The Treasure of Foggy Mountain, שם גילמה את שומרת הפארקים ליסה.

בשנת 2025 נכללה ברשימת טיים 100 נקסט של מגזין טיים.

## חיים אישיים
סטלטר היא ביסקסואלית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:סטנדאפיסטיות אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1990
מוחמד אחמד מופתאח

**מוחמד אחמד מופתאח** (בערבית: **محمد احمد مفتاح**. בתעתיק לעברית: **מחמד אחמד מפתאח**. נולד ב-1967) הוא פוליטיקאי תימני המכהן כראש ממשלת המועצה הפוליטית העליונה מאז ה-30 באוגוסט 2025. הוא מונה לראש ממשלת המועצה הפוליטית העליונה לאחר מותו של ראש הממשלה הקודם אחמד א-רהווי במבצע טיפת מזל. מפתאח כיהן בעבר כסגן ראש ממשלת תימן מטעם החות'ים.

## חיים וקריירה
מופתאח נולד בשנת 1967 בנפת אל-חיימה במחוז צנעא בתימן. מופתאח הוא איש דת, מלומד ומשפטן בולט בענף הזיידי של האסלאם השיעי, שאל מאמיניו משתייכים החות'ים.

במהלך המרד החות'י במחוז סעדה, הוא הביע בפומבי גינוי לפעולות הממשלה בסכסוך. בספטמבר 2004 הוא נעצר בעת שניהל תפילות במסגד הגדול אל-ראודה בצנעא. הוא הואשם יחד עם איש דת זיידי אחר באשמת תמיכה בחות'ים ותכנון להפיל את הממשלה המקומית, והשתמש בקבוצת חזית בשם ארגון הנוער בצנעא כדי להשיג זאת. שניהם הכחישו את המיוחס להם, וטענו כי הם רק דגלו במאבק שליו. מיפתח נידון לשמונה שנות מאסר במאי 2005 בגין "קיום קשרים עם מדינת איראן במטרה לפגוע במעמדה הדיפלומטי והפוליטי של תימן", אך זכה לחנינה על ידי הנשיא עלי עבדאללה סאלח במאי 2006. כחבר במפלגת אל-חק, הוא נעצר שוב בשנת 2008.

כחלק משינויים בממשלה, ב-10 באוגוסט 2024 הוא מונה לסגן ראש הממשלה הראשון של ממשלת השינוי והבנייה, המזוהה עם החות'ים.

### ראש ממשלת המועצה הפוליטית העליונה
בשלהי אוגוסט 2025 הוא מונה לשמש כראש ממשלת המועצה הפוליטית העליונה לאחר מותו של ראש הממשלה הקודם אחמד א-רהווי במבצע טיפת מזל של חיל האוויר הישראלי.

## הערות שוליים

קטגוריה:חות'ים: אישים
קטגוריה:ראשי ממשלת תימן
אריאל אייזיק

**אריאל אייזיק** (נולד ב-21 במאי 2003) הוא כדורסלן ישראלי המשחק בעמדת הסמול פורוורד בהפועל באר שבע דימונה מליגת העל הישראלית.

## קריירה
אייזיק שיחק במחלקת הילדים של מכבי קדימה צורן בשנים 2013–2018, ולאחר מכן עבר להפועל עמק חפר, שם שיחק בליגת העל לנוער וגם זכה עימם בדאבל (אליפות וגביע) בעונת 2020–2021.

את עונתו הראשונה בבוגרים ערך במדי הפועל רמת-גן גבעתיים מהליגה הלאומית, באותו העונה הקבוצה סיימה במקום ה-13 וניצלה מירידת ליגה. הוא שותף ב-24 משחקים ופתח ב-6 מתוכם.

ביוני 2022 חתם באליצור נתניה מהליגה הלאומית.

באותה העונה הגיע עם קבוצתו לחצי גמר הליגה הלאומית, שם הפסידו להפועל עפולה, בעונת 2023/2024 שימש כקפטן הקבוצה והיווה בורג חשוב בזכייה בגביע הליגה לאומית ובעליית ליגה, במהלך משחקי גביע ווינר סל 2024 אייזיק נפצע והובחן עם קרע במיניסקוס שהשבית אותו לאורך רוב העונה.

את עונת הבכורה שלו בליגת העל סיים עם ממוצעים של 5.8 נקודות ו-2.0 ריבאונדים ב-17 דקות למשחק.

ביוני 2025 חתם בתחנתו השנייה בליגת העל, הפועל באר שבע/דימונה בחוזה לשנתיים.

## בנבחרות ישראל
אייזיק עבר בכל נבחרות ישראל הצעירות ואף זכה במדליית כסף עם נבחרת העתודה ביורובסקט 2023.

בנוסף אייזיק שיחק בנבחרת ישראל בכדורסל 3x3 עד גיל 23 במסגרת ליגת האומות 2024 בפולין שם זכו בחמש מקטעים מתוך שש.

## קישורים חיצוניים

אריאל אייזיק, פרופיל באתר איגוד הכדורסל הישראלי  אריאל אייזיק, פרופיל באתר מנהלת ליגת העל בכדורסל
קטגוריה:כדורסלני אליצור עירוני נתניה
קטגוריה:כדורסלני הפועל באר שבע
קטגוריה:כדורסלני הפועל רמת גן
קטגוריה:כדורסלנים ישראלים
קטגוריה:ישראלים שנולדו ב-2003
פונקציית פיזור נקודה

[ממוזער|שמאל|270x270px|יצירת תמונה ב[מיקרוסקופיה קונפוקלית|מיקרוסקופ קונפוקלי: פרוסה אורכית מרכזית (XZ). ההתפלגות התלת-ממדית המתקבלת נובעת מקונבולוציה של מקורות האור האמיתיים עם ה־PSF]]
[ממוזער|269x269px|מקור אור נקודתי כפי שצולם על ידי מערכת עם [אברציה כדורית שלילית (למעלה), אפס (מרכז) וחיובית (למטה). התמונות משמאל אינן ממוקדות כלפי פנים, התמונות מימין אינן ממוקדות כלפי חוץ]]

**פונקציית פיזור נקודה** (, בראשי תיבות: **PSF**) היא התגובה של מערכת דימות אופטית ממוקדת למקור אור נקודתי או לעצם נקודתי. מונח כללי יותר ל־PSF הוא פונקציית התגובה להלם (IRF – Impulse Response Function) של מערכת דימות אופטית ממוקדת (focused optical imaging system). במובנים רבים ניתן לחשוב על ה־PSF כעל כתם חסר־צורה בתמונה, שאמור לייצג עצם נקודתי יחיד. אפשר לראות זאת כפונקציית תגובה להלם מרחבית. במונחים פונקציונליים, זוהי הגרסה המרחבית (כלומר, התמרת פורייה ההפוכה) של פונקציית התמסורת האופטית (OTF) של מערכת דימות. זהו מושג שימושי באופטיקת פורייה, דימות אסטרונומי, דימות רפואי, מיקרוסקופיית אלקטרונים, טכניקות דימות אחרות כגון מיקרוסקופיה תלת־ממדית (למשל במיקרוסקופיה קונפוקלית סורקת לייזר) ומיקרוסקופיה פלואורסצנטית.

מידת הפיזור (הטשטוש) בתמונת עצם נקודתי במערכת דימות היא מדד לאיכות מערכת הדימות. במערכות דימות לא־קוהרנטיות, כגון מיקרוסקופים פלואורסצנטיים, טלסקופים או מיקרוסקופים אופטיים, תהליך יצירת התמונה הוא ליניארי לעוצמת התמונה ומתואר בתורת המערכות הליניאריות. פירוש הדבר הוא שכאשר שני עצמים A ו־B מודמתים בו־זמנית על ידי מערכת דימות לא־קוהרנטית, התמונה המתקבלת שווה לסכום התמונות של כל אחד מהם בנפרד. במילים אחרות: הדימות של A אינו מושפע מהדימות של B ולהפך, בשל תכונת חוסר־האינטראקציה של פוטונים. במערכות שמורות מרחבית (space-invariant), כלומר מערכות שבהן ה־PSF זהה בכל מקום במרחב הדימות, התמונה של עצם מורכב מתקבלת על ידי קונבולוציה של אותו עצם עם ה־PSF. את ה־PSF ניתן לגזור מאינטגרלי עקיפה (diffraction integrals).

## קישורים חיצוניים

קטגוריה:אופטיקה
קטגוריה:רפואת עיניים
גשר הכניסה הראשית לטכניון

**גשר הכניסה הראשית לטכניון** הוא גשר להולכי רגל ורוכבי אופניים בחיפה, המחבר בין רחוב יעקב דורי לקמפוס של הטכניון. בניית הגשר הפרידה את הולכי הרגל מתנועת כלי הרכב בכניסה לקמפוס והאריכה את מסלול הכניסה לקמפוס ברגל. הגשר מחבר בין שתי הטיילות המרכזיות בקמפוס הטכניון: טיילת ריפקין וטיילת המדע שתיבנה בעתיד, ויוצר מסלול רציף להולכי רגל המתחיל ברחבת "מרכז זיו" בנווה שאנן ומסתיים בכיכר הסנט בטכניון.

הגשר תוכנן על ידי משרד האדריכלים שורץ בסנוסוף אדריכלים ועל ידי מהנדסי הקונסטרוקציה ממשרד "רוקח אשכנזי מהנדסים". הגשר נבנה על ידי חברת רולידר בע"מ. בנייתו הסתיימה ב-2020.

הפרויקט של הגשר זכה להכרה בין-לאומית והוענק לו המקום הראשון בתחרות העיצוב הבין-לאומית לשנת 2020 של מגזין DEZEEN.

### מבנה הגשר ותיאורו
הגשר עשוי פלדה ומתעקל לאורך כ-120 מטר בצורת S פתוחה מעל כביש הכניסה הראשי לקמפוס. מדרך (שביל ההליכה) של הגשר מחופה דק (deck) מבמבוק סינתטי. הגשר מואר בלילה בתאורת לד דקורטיבית.


Technion Central Gate Bridge Haifa 2.jpg|מבט על הגשר מתוך הקמפוס
Technion Central Gate Bridge Haifa 4.jpg|מדרך (שביל ההליכה) של הגשר
Technion Central Gate Bridge Haifa 3.jpg|תאורה לילית של הגשר


## קישורים חיצוניים

* גשר הטכניון שורץ בסנוסוב אדריכלים, כתבה באתר DA מגזין, יולי 2020
* ""גלגולו של שער" – מבט על התפתחות שער הכניסה לקריית הטכניון", פינת רחוב - בלוג עירוני חיפאי, 21 ביוני 2023
* The Technion’s Entrance Gate / Schwartz Besnosoff Architects, כתבה באנגלית באתר archdaily
* Schwartz Besnosoff Architects creates entrance-gate bridge for Israeli university, כתבה באנגלית באתר dezeen, 6 באוקטובר 2020
* The Technion’s Entrance gate, Haifa, כתבה באנגלית באתר bigsee, 6 באוקטובר 2020

## הערות שוליים

טכניון
קטגוריה:חיפה: מבנים
קטגוריה:חיפה: תחבורה
קטגוריה:הטכניון - מכון טכנולוגי לישראל
אצטדיון סופיי

**אצטדיון סופיי** (באנגלית: **SoFi Stadium**) הוא אצטדיון מקורה רב-תכליתי בעיר אינגלווד שבקליפורניה. זהו מגרשם הביתי של קבוצות הפוטבול לוס אנג'לס ראמס ולוס אנג'לס צ'רג'רס. האצטדיון אירח את סופרבול LVI ב-2022, את גמר גביע הזהב 2023, ומתוכנן לארח משחקים במונדיאל 2026, את סופרבול LXI ב-2027 ואת טקס הפתיחה של אולימפיאדת לוס אנג'לס (2028).

## היסטוריה
האצטדיון תוכנן על ידי משרד האדריכלים HKS והוא אחד ממתקני הספורט המתקדמים בעולם, עם קיבולת של 70,240 מושבים, הניתנת להרחבה ליותר מ-100,000 עבור אירועים גדולים כגון קונצרטים או משחקי ספורט בינלאומיים.

האצטדיון נבנה על שטחו של מסלול המרוצים ההיסטורי הוליווד פארק, שפעל בין השנים 1938 ל-2013. הבעלים של סיינט לואיס ראמס, סטן קרונקי, יזם את הפרויקט, שהושלם ב-2020 בעלות מוערכת של כ-5.5 מיליארד דולר והעביר את הקבוצה למשכנה החדש באינגלווד. האצטדיון כולל גג שקוף עשוי 302 פאנלים מיריעות ETFE, מתוכם 46 ניתנים לפתיחה לשיפור האוורור, וכן 27,000 נורות LED המוטמעות בגג.

חברת השירותים הפיננסיים SoFi רכשה את זכויות השיום של האצטדיון לתקופה של 20 שנה, בעלות המוערכת בכ-30 מיליון דולר לשנה. בתקופת מונדיאל 2026 ואולימפיאדת לוס אנג'לס (2028) הוא יכונה בשם "אצטדיון לוס אנג'לס" בהתאם לתקנות פיפ"א והוועד האולימפי הבין-לאומי.

## מונדיאל 2026
אצטדיון סופיי הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שמונה משחקים, חמישה בשלב הבתים של הטורניר מתוכם שניים של נבחרת ארצות הברית, שניים בשלב 32 האחרונות ואחד בשלב רבע הגמר.

## קישורים חיצוניים

* 

## הערות שוליים

סופיי
סופיי
סופיי
סופיי
קטגוריה:לוס אנג'לס ראמס
קטגוריה:לוס אנג'לס צ'רג'רס
מוגזמת (סדרת טלוויזיה)

**מוגזמת** (באנגלית: **Too much)** היא סדרת דרמה קומית אמריקאית שנוצרה על ידי לינה דנהאם ולואיס פלבר, ועלתה לשידור בנטפליקס ב-10 ביולי 2025. בסדרה מככבים מייגן סטלטר וויל שארפ.

## עלילה
לאחר פרידה טראומטית, ג'סיקה, מפיקת פרסומות מניו יורק בשנות השלושים לחייה, מקבלת הצעת עבודה בלונדון. ג'סיקה, חובבת סרטים תקופתיים ורומנטיים בריטיים, מגיעה ללונדון עם ציפיות גבוהות. בעקבות פרטי הכתובת שנמסרים לה היא מדמיינת אחוזה עתיקה בה תתגורר, אך נפגשת עם המציאות ונרתעת מהדירה בבניין מגורים בה היא הולכת להתגורר בחודשים הקרובים. כבר בערב הראשון שלה בעיר, אחרי שהכריחה את עצמה ללכת לבד לפאב מקומי, היא צופה בהופעה של להקת מוזיקאים ובראשה סולן בשם פליקס. פליקס והיא בסופו של דבר מתחברים והוא חוזר עם ג'סיקה לביתה, ובהמשך הרומן בין השניים מתחיל לפרוח. פליקס וג'סיקה צריכים לעבור הרבה מהמורות בקשר ובין היתר לגשר על פערים בין מערכות יחסים בין-תרבותיות, על היסטוריית מערכות היחסים שלהם ועל הדינמיקה המשפחתית שלהם, כדי לשמור על מערכת יחסים בריאה.

העלילה כוללת רפרנסים לסרטי קומדיה, בין היתר נוטינג היל ואהבה זה כל הסיפור.

## הפקה
לנה דנהאם ובן זוגה לואיס פלבר הפיקו את הסדרה. בסדרה עשרה פרקים. דנהאם היא הבמאית ופלבר כתב את הפסקול המקורי לסדרה. המפיקה היא קמילה בריי, ועם המפיקים בפועל נמנים גם טים בוואן, אריק פלנר, מייקל פ. כהן, סוריאן פלטשר-ג'ונס וברוס אריק קפלן. הסדרה הופקה על ידי חברת Working Title Television וכן על ידי חברת ההפקה של דנהאם Good Thing Going.

## שחקנים
* מייגן סטלטר
* ויל שארפ
* מייקל זיגן
* אמילי רטקאוסקי
* ריצ'רד אי. גרנט
* ריטה וילסון
* ריאה פרלמן
* אדל אקסרקופולוס
* סטיבן פריי
* לינה דנהאם – בתפקיד האחות של ג'סיקה הגיבורה

## קישורים חיצוניים
* 
* 

## הערות שוליים

קטגוריה:יוניברסל טלוויזיה: סדרות טלוויזיה
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2025
קטגוריה:דרמות קומיות אמריקאיות
הכנסה למסלול

בשיגור לחלל, **הכנסה למסלול** היא תמרון מסלולי המתאים את מסלולה של חללית, ומאפשר כניסה למסלול סביב כוכב לכת, ירח או גוף שמימי אחר, והופך ללוויין מלאכותי. תמרון הכנסה למסלול כרוך בהאטה ממהירות העולה על מהירות המילוט של הגוף הרלוונטי, או האצה אליה ממהירות נמוכה יותר.

כאשר התוצאה היא מסלול העברה, למשל *הכנסה למסלול ירידה,* התמרון הוא הזרקת מסלול.

## סוגי מסלולים
המסלולים אליהם מוכנסות החלליות הם מסלולים מחזוריים או קוואזי-מחזוריים, בדרך כלל סביב גוף שמימי מרכזי כמו כדור הארץ או השמש. הם יכולים להיות גם מסלולים סביב נקודות לגראנז' במערכת מרובת גופים כמו מערכת כדור הארץ-ירח . (לדוגמה, נאס"א השתמשה במסלול הלו עבור משימת קפסטון).

### מסלולים נמוכים
מסלולים נמוכים הם מסלולי עמוק בתוך "באר הכבידה" של גוף מרכזי. דוגמאות לכך כוללות מסלול לוויני נמוך סביב כדור הארץ, ומסלול נמוך סביב הירח. הכנסה למסלול נמוך יכולה לדרוש האטה משמעותית ביחס לגוף המרכזי, או תאוצה משמעותית כדי להגיע למהירות מסלולית עבור שיגור מפני השטח של כוכב לכת.

### מסלולים גבוהים ואליפטיים
מסלולים בעלי אנרגיה גבוהה יותר, כמו מסלול גיאוסטציונרי, מושגים לעיתים קרובות באמצעות מסלולי העברה אליפטיים.

## האטה
סוג אחד של הכנסה למסלול משמש בעת לכידה למסלול סביב גוף שמימי.

; הנעת רקטות

מהירות עודפת של מסלול העברה בין-כוכבי בדרך כלל נשמטת באמצעות ירי רקטי המכונה "שריפת הכנסה למסלול". עבור תמרון כזה, מנוע החללית משמש להאטת מהירותה יחסית לגוף המטרה. לדוגמה, כל משימת נחיתה על הירח מוצלחת של תוכנית אפולו השתמשה לראשונה בהנעה של מודול השירות של אפולו כדי להיכנס למסלול ירח נמוך.

; הכנסת דחף נמוך

עבור מסלולי הגעה מסוימים, הנעה בעלת דחף נמוך מספיקה כדי להשיג הכנסה למסלול. החללית היטן השתמשה בגישה זו לראשונה, בשנת 1991.

;

## תאוצה
הסוג השני של הכנסה למסלול משמש עבור לוויינים ששוגרו לאחרונה וחלליות אחרות. רוב משגרי הלוויינים והחלליות המשמשים כיום יכולים לשגר מטען רק לטווח צר מאוד של מסלולים. הזווית יחסית לקו המשווה והגובה המרבי של מסלולים אלה מוגבלים על ידי הרקטה ואתר השיגור בהם נעשה שימוש. בהינתן מגבלה זו, רוב המטענים משוגרים תחילה למסלול העברה, שבו נדרש תמרון דחף נוסף כדי להפוך את המסלול האליפטי למעגלי הנובע מהשיגור הראשוני לחלל. ההבדל העיקרי בין תמרון מסוג זה לבין הכנסה למסלול טרנספלנטרי ממונעת הוא השינוי הקטן משמעותית במהירות, הנדרש כדי להרים או להפוך מסלול פלנטרי קיים למעגלי, לעומת ביטול המהירות הניכרת של שיוט בין-כוכבי.

## חלופות לרקטות
למרות שתמרוני הכנסה למסלול נוכחיים דורשים שריפות מתוזמנות מדויקות של רקטות כימיות קונבנציונליות, נעשתה התקדמות מסוימת בשימוש באמצעים חלופיים לייצוב מסלולים, כגון מנועי הנעה יונים או מנועי הנעה פלזמה כדי להשיג את אותה התוצאה תוך שימוש בפחות דלק לאורך זמן ארוך יותר. בנוסף, מחקר על השימוש בקשרים חלליים מוליכים חשמלית לדחייה מגנטית של השדה המגנטי של כדור הארץ הראה פוטנציאל מסוים, דבר שיבטל כמעט לחלוטין את הצורך בדלק.

## הערות שוליים

קטגוריה:חלליות
מכושפים (סרט, 2026)

**מכושפים** (באנגלית: **Hexed**) הוא סרט פנטזיה מונפש אמריקאי, אשר מתוכנן לצאת לאקרנים על ידי אולפני וולט דיסני ב-25 בנובמבר 2026. הסרט מבוים על ידי ג'וזי טרינידד וג'ייסון הנד, בהפקת אולפני ההנפשה של וולט דיסני.

## תקציר העלילה
עלילת הסרט מתרכזת באם ובנה המוזר המגלים כוחות קסומים שיהפכו על פיהם את חייהם ועולם סודי של קסם.

## הפקה
הסרט הוכרז על ידי ג'ארד בוש, מנהל הקריאייטיב הראשי של אולפני ההנפשה של וולט דיסני, ב-Destination D23 באוגוסט 2025. הסרט בוים על ידי ג'וזי טרינידד וג'ייסון האנד, והופק על ידי רוי קונלי וחואן פאבלו רייס לנקסטר-ג'ונס.

## הפצה
הסרט מתוכנן לצאת לאקרנים בארצות הברית ב-25 בנובמבר 2026 על ידי אולפני וולט דיסני.

## קישורים חיצוניים

## הערות שוליים

קטגוריה:אולפני ההנפשה של וולט דיסני: סרטים
קטגוריה:סרטי 2026
אליעזר כספי

רב- סרן **אליעזר כספי זילברברג** (י"ד בטבת ה'תש"ד, 10 בינואר 1944 – כ' בתשרי ה'תשל"ד, 16 באוקטובר 1973) היה חייל צה"ל שלחם ונהרג במלחמת יום הכיפורים ועוטר בעיטור העוז על גבורתו בזירה הדרומית בקרב החווה הסינית.

## ביוגרפיה
אליעזר נולד ב-1944 לפנינה ומשה בלודז' שבפולין, בשנת 1957 עלתה משפחתו והשתקעה בבני ברק. הוא למד בפנימייה שבכפר סילבר.

הוא התגייס באוגוסט 1963 לחטיבת גולני שם השלים קורס מ"כים וקורס קצינים, לאחר מכן מונה למפקד מחלקה וסמ"פ בגדוד ברק. בסוף תקופת השירות הסדיר חתם על שירות קבע, הוא מונה למ"פ כממלא מקום בהכשרות של גולני. במהלך מלחמת ששת הימים תפקד כמ"פ בגדוד ברק. לאחר מלחמת ששת הימים מונה לקצין מבצעים במפקדת עזה וצפון סיני, תפקידו הבא היה כסגן מפקד נפת צפון סיני.

בשנת 1970 התחתן עם חברתו זיוה. בשנת 1971 עבר הסבה לחיל השריון שם מונה למ"פ חרמ"ש ולאחר מכן מונה למ"פ שריון.

כשפרצה מלחמת יום הכיפורים היה מן הראשונים שניסו לבלום את ההתקפה המצרית. בימים הראשונים נלחם עם פלוגתו באזור גשר פירדאן במהלך הקרב על תעוז "טלוויזיה" נהרג המג"ד ואליעזר לקח את הפיקוד על הגדוד, שחלקים רבים ממנו נהרגו או נפצעו בקרבות.

לאחר שרוב פלוגתו נאבדה, הרכיב אליעזר פלוגה חדשה, וב-15 באוקטובר 1973 הוביל את פלוגתו החדשה לקרב על החווה הסינית, בקרב נהרג אליעזר על גבורתו בקרבות עוטר בעיטור העוז.

בין הנימוקים:

הוא נקבר בבית הקברות הצבאי קריית שאול.

## קישורים חיצוניים

* 

קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:בוגרי התיכון החקלאי כפר סילבר
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1944
קטגוריה:ישראלים שנפטרו ב-1973
מאיה שוורץ

**מאיה שוורץ** (נולדה ב־15 ביוני 1975) היא יזמית ואשת פיתוח עסקי ישראלית, ולשעבר מנכ"לית איגוד ההיי-טק בהתאחדות התעשיינים, במסגרתו יזמה תוכניות לעידוד חדשנות ותשתיות טכנולוגיות במפעלים, וקידמה שילוב נשים בתפקידי ניהול בתעשייה.

## ביוגרפיה
שוורץ נולדה ב-1975 להורים מרי ילידת טורקיה, וזאב (טיבי) יליד יוגוסלביה, וגדלה ביישוב בני יהודה שברמת הגולן. בשל קשיים כלכליים שחוותה משפחתה, החלה שוורץ לעבוד כבר בגיל תשע. בעקבות תאונת אופנוע שעברה, שלאחריה נדרשה להליך שיקום ממושך, את שירותה הצבאי עשתה בלשכת גיוס.

בין השנים 1996–2000 למדה הנדסת מכונות עם התמחות באוטומציה ורובוטיקה במכללת צור, ובמקביל השלימה תואר ראשון במחשבים ובניהול מהאוניברסיטה הפתוחה.

במהלך לימודיה עבדה שוורץ בחברת ישקר והייתה לאחר סיום לימודיה עברה לעבוד בחברת טקג'ט אירופויילס.

ב-2002 הקימה חברת הזנק בתחום ה-IoT, שפיתחה מנגנון לניהול צוברי דלק ושיפור לוגיסטיקה בחלוקת דלק. 

בשנת 2008 הצטרפה כסמנכ"לית פיתוח עסקי לחברת "דרומה צפונה", קרן פילנתרופית של משפחת ורטהיימר.

בשנת 2018 הקימה את חברת PITCH, אשר נתנה לקהילת הסטארט-אפיסטים הצפוניים בדגש על חברות בתחומי התעשייה החכמה אכסניה למשרדיהם

ב־2022 מונתה למנכ"לית איגוד ההייטק הישראלי בהתאחדות התעשיינים, הגוף היציג של תעשיית ההייטק בישראל. במהלך כהונתה ניהלה שוורץ את פעילותו השוטפת של האיגוד, שבמסגרתו קודמו יוזמות בתחומי חקיקה, אסדרה ותמיכה בחברות הזנק ובתעשייה. איגוד ההייטק בראשות מאיה שוורץ פעל באופן מתמשך לקידום שילוב נשים בתעשיית ההייטק ובהנהלות, ולצמצום פערי שכר מגדריים. במסגרת תפקידה ייצגה שוורץ את האיגוד במיזמים ציבוריים העצמת נשים שנועדו לעודד נערות ונשים לפנות ללימודי מדעים והנדסה. 

באוגוסט 2025 הודיעה שוורץ על מועמדותה לראשות התאחדות התעשיינים, לקראת פרישתו של רון תומר מהתפקיד בתום שתי קדנציות, בינואר 2026. עם זאת, ב־17 בנובמבר 2025 הודיעה ועדת הבחירות של ההתאחדות כי היא נפסלת מהתמודדות, בשל אי עמידתה בתנאי הסף של חמש שנות ניסיון ניהולי בתעשייה כנדרש בתקנון.

שוורץ אם לבן ולבת. היא מתגוררת בקיסריה.

## קישורים חיצוניים
* 
* 
* 

## הערות שוליים

קטגוריה:מהנדסות ישראליות
קטגוריה:מנכ"ליות ישראליות
קטגוריה:יזמות ישראליות
קטגוריה:דירקטורים ישראלים
קטגוריה:דירקטוריות ישראליות
קטגוריה:מהנדסי מכונות ישראלים
קטגוריה:מנכ"לים ישראלים
קטגוריה:יזמים ישראלים
קטגוריה:בוגרי האוניברסיטה הפתוחה
קטגוריה:בוגרות האוניברסיטה הפתוחה
קטגוריה:ישראלים שנולדו ב-1975
קטגוריה:ישראליות שנולדו ב-1975
אצטדיון AT&T

**אצטדיון AT&T** (באנגלית: **AT&T Stadium**) הוא אצטדיון רב-תכליתי מקורה עם גג נפתח הממוקם בעיר ארלינגטון שבטקסס. האצטדיון הוא מגרשה הביתי של קבוצת הפוטבול דאלאס קאובויס ומשמש גם מגוון אירועים כמו הופעות מוזיקה, מופעי רודיאו, משחקי כדורגל ועוד. האצטדיון אירח את משחק האולסטאר של ה-NBA ב-2010, את סופרבול XLV ב-2011, את הפיינל פור של טורניר אליפות המכללות בכדורסל ב-2014, את גמר אליפות פוטבול המכללות ב-2015, והוא צפוי להיות אחד מהאצטדיונים שיארחו את מונדיאל 2026.

## היסטוריה
האצטדיון תוכנן על ידי משרד האדריכלים HKS. הוא נחנך ב-2019, לאחר כארבע שנות בנייה. יש לו קיבולת של כ-80,000 מושבים, הניתנת להרחבה עד ל-105,000 עבור אירועים אירועים גדולים.

האצטדיון נבנה ביוזמתו של בעלי דאלאס קאובויס, ג'רי ג'ונס, במטרה להחליף את האצטדיון הקודם של הקבוצה, אצטדיון טקסס. עלות הבנייה המוערכת עמדה על כ-1.3 מיליארד דולר, כאשר חלק מהמימון הגיע מעיריית ארלינגטון. האצטדיון כולל גג נפתח, המורכב משני לוחות הזזה, וזוג קשתות תמיכה בולטות. באצטדיון מוצב לוח תוצאות מרכזי שהיה בעת הקמתו צג ה-LED הגדול בעולם.

עם הקמתו נקרא "אצטדיון קאובויס". ב-2013 רכשה חברת התקשורת AT&T את זכויות השיום של האצטדיון בעלות המוערכת בכ-17–19 מיליון דולר לשנה.

## מונדיאל 2026
אצטדיון AT&T הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח תשעה משחקים, ארבעה בשלב הבתים של הטורניר, אחד בשלב 32 האחרונות, אחד בשלב שמינית הגמר ואחד בשלב חצי הגמר.

## בתרבות
* אצטדיון AT&T מופיע בסדרת הטלוויזיה הדוקומנטרית "" המשודרת בערוץ דיסקברי וב. הפרק "אצטדיון דאלאס קאובויס" שודר ב-20 באפריל 2009 כחלק מעונה 7.

## קישורים חיצוניים

* 

## הערות שוליים

AT&T
AT&T
AT&T
AT&T
קטגוריה:דאלאס קאובויס